Évszázadokkal ezelőtt Nyugat-Közép-Afrikában,
ahol királyságok születtek és hanyatlottak,
élt egy nő, akit vezetésre szánt a sors.
Egy harcos, egy királynő, egy páratlan erő.
A neve...
Nzinga.
A kihalás elől menekülve születtünk.
A sötétség időszakába született,
a vér
és a homok korába.
Amikor a rabszolgaság majdnem kipusztított egy kontinenst.
Távozzanak a portugálok a földemről!
Egytől egyig!
Félelem nélkül védte meg a királyságát az európai hatalmaktól.
Nzinga!
Felemelkedett, és népének fényes oszlopává vált.
Nzinga királynő hagyatéka a mai napig visszhangzik Afrikában.
Ideje, hogy megismerjük a nevét.
Éljen Nzinga királynő!
- Nzinga! - Nzinga!
AFRIKAI KIRÁLYNŐK
NZINGA
- Készen állsz? - Miért, te igen?
Ne hidd, hogy kíméletes leszek, csak mert apád figyel!
Nem is várom el.
Hé!
Nzinga hercegnő akkor született és nőtt fel,
amikor az apja, a király, már konfliktusba keveredett
a portugálokkal,
akik embereket rabolni jöttek.
A portugálok már 50 éve Ndongóban voltak.
A küldetésük igazából kétrétű volt.
Egyrészt a keresztény hitre akarták téríteni a helyieket,
másrészt növelni akarták a portugál király birodalmát.
1617-ES PORTUGÁL BIRODALOM
Ők voltak az első globális, tengeri nagyhatalom,
számos gyarmattal szerte a világon.
PORTUGÁLIA
A legnagyobb Brazíliában volt.
BRAZÍLIA
Hatalmas cukorültetvényeket telepítettek, ezzel gyarapítva a vagyonukat.
A portugáloknak az ültetvényeken munkások kellettek,
ezért Nyugat-és Közép-Afrikában ejtették rabul a lakosokat rabszolgáknak.
Ndongóban ngolának hívták a királyokat.
Az akkori királyon nagy volt a nyomás,
hogy megvédje a királyságát a portugáloktól.
Fel kellett készítenie legidősebb lányát,
Nzingát a közelgő háborúra.
Megtanította a hadviselés fortélyaira,
és harcolni is.
A katonáit használta a gyakorlatok során.
Két centi, és eltalálsz.
Komoly!
Nzingának hercegnőként női kísérői voltak.
Néhányan katonatársai voltak, akikkel együtt edzett.
De még mindig elég szokatlan volt, hogy a nők aktív katonák legyenek.
Túlságosan támaszkodom rád.
Hála az égnek!
Lelassítottad a technikádat.
Azért, mert nem mindig a fürgék nyernek.
Igaz, Ndambi?
Nincs dolgod valahol?
Gyere velem!
Ndongo a mai Angola területén volt, Nyugat-Közép-Afrikában.
DÉL-ATLANTI-ÓCEÁN INDIAI-ÓCEÁN
1617-ben Ndongo az egyik legnagyobb és legjelentősebb királyság volt.
Úgy 100 000 és 200 000 között volt a lakossága.
A királyság Kabasa köré épült,
ami a főváros, és a királyi család otthona is egyben.
Ndongo nagyon kifinomult társadalom volt.
Hajlamosak vagyunk úgy gondolni az afrikai kontinensre,
mint egy nagyon primitív földrészre, mielőtt az európaiak idejöttek.
De ez nem így van.
Aktív kereskedelem zajlott Ndongóban.
Területileg kiterjedt volt, és katonai erővel bírt.
Az emberek nem értik.
Azt hiszik, a háború a gyorsaságról szól, de a pontosság és a döntés a kulcs.
Meg kell figyelned a csatamezőt!
Funji a király három lánya közül a legfiatalabb.
Királyi hercegnőkként Kabasában tisztelték és csodálták őket.
Figyeld meg a csatamezőt! Minden részlet számít!
Fel kell készülnöd, hogy hátrányos helyzetből is támadj...
Még mindig nem mutatkozol be?
Nem vagyok laza, mint te.
Funji, te egy király lánya vagy. Szerencsés, hogy az övé leszel.
Gyere, elkések a gyűlésről.
Kérlek!
Ezt letesszük, és megyünk.
Köszönöm szépen.
Ha a királyságot a leggyengébb vezetné...
Így működött Ndongóban a társadalom:
Volt egy uralkodó fent,
és alatta voltak a sobák, lényegében a nemesek.
Nzinga apja nehéz időszak elé nézett,
mert sok olyan férfi vette körül, aki a hatalomért versengett.
Mbande, Nzinga bátyja bonyolult és ambiciózus volt.
Érezhető volt, hogy tényleg be akarta bizonyítani, milyen jó vezér.
Mbande tudta, hogy a féltestvére, Kiluanje volt az,
akitől elvárták, hogy ő legyen a következő ngola, a király legidősebb fiaként.
Stratégia kell. Össze kell fognunk.
A stratégia a játékokhoz kell. A háborúhoz erő kell.
Ekkor léptek a színre a portugálok.
Kihasználták a sobák közti viszályokat és megosztottságot.
És bár sok soba támogatja Nzinga apját,
volt egy soba északon, Soba Kavulo,
aki a király elleni felkelést vezette.
Királyom!
Tele van a terület az áruló követőivel...
Soba Kavulo követőivel.
A Lucalla-szoros az egyetlen megoldás a harcosaink számára.
Biztosítani fogják a hasadékot.
Utat építenek majd az ostromlott embereinknek,
és megerősítik a seregüket.
Tökéletes.
A háborúnak három nap múlva vége lesz.
A csatát megnyerjük, de a háború tovább dúl majd,
ha apám nem tart velük, nem találkozik a helyiekkel,
és nem emlékezteti őket arra, miért te vagy a királyuk.
Tudom, hogy az udvarban töltött időd korlátozott,
de a hűséged nem lehet az.
A királynak senkit sem kell emlékeztetnie arra, hogy miért ő a király, testvérem!
Most az egyszer egyetértek Mbandéval. Nem apának kéne vezetnie a csatát.
A hűségem sziklaszilárd, öcsém.
Csak azt akarom mondani, ne feledjük,
hogy a király veszélyben van.
A király mindig veszélyben van.
Hadd pletykáljanak erről a kereskedők és az iszákosok,
mi pedig koncentráljunk a problémára,
Soba Kavulóra.
Ha megengedi, királyom,
a hercegnek igaza van.
Hát persze.
Fontos Kiluanje megérzése,
hogy megvédjük a királyt.
A ngolát tanácsadók vették körbe,
és az egyik legfontosabb a tendala.
Lényegében egy fogvatartott rabszolga.
Ndongóban, akiket foglyul ejtettek a háborúban,
bizonyos rangokat érhettek el.
Mi sok háborút láttunk már, barátom.
Igen, királyként és fogolyként.
És most barátokként.
Igen.
Csak egy bolond hiszi, hogy túlélheti a halált.
De próbálkozhatunk.
Nzinga!
Van valami hozzáfűznivalód?
Nem értem, miért hátulról üldözzük a portugálokat, ahelyett,
hogy szemtől szembe mennénk.
Nzinga, itt nem a portugálok a probléma.
Mindig ők a probléma.
Mit gondolsz, kik táplálják Kavulo tüzét?
Mit gondolsz, kik kérdőjelezik meg népünk királyát?
Nzinga tanult a királyi udvari diplomáciájából,
és a tágabb régió politikájából.
De ezt a világot a férfiak uralták.
És a jelenléte haragot szíthatott a testvérei között.
A sobát kergetni...
olyan, mint egy árnnyal harcolni,
nem magával az emberrel.
LUANDA KIKÖTŐJE
A portugálok így vagy úgy, de afrikai foglyokat kerestek.
Eltökélték, hogy átveszik a hatalmat Ndongo királyságában.
A portugálok Luandát jelölték ki fő támaszpontjuknak a rabszolgaságra,
mert az út Luandából Brazília partjáig rövidebb volt,
mint sok más nyugat-közép-afrikai városból indulva.
BRAZÍLIA, DÉL-ATLANTI ÓCEÁN, LUANDA, NDONGO
Így ez egy nagyon vonzó hely volt számukra
a rabszolgák erőszakos begyűjtéséhez.
A portugálok egyre több ember után szomjaztak.
Sosem elégedtek meg annyi emberrel, amennyijük volt.
Folyamatosan kereskedtek, kellett az utánpótlás.
Mit mondanak az ősök?
Királyom!
Az nganga gyakorlatilag a szellemi tanácsadó volt.
Afrikai királynőként vagy női uralkodóként
nekem is gyakran kell konzultálnom a spirituális tanácsadómmal,
mert nem beszélhetünk csak a saját hangunkon.
Az ősök hangját képviseljük.
Tehát a király, a ngola,
mindig a ngangához fordul, hogy minden döntése
a nép és a királyság
javát és fejlődését szolgálja.
A nap úgy ér véget, hogy a király még a trónon ül.
Az ősök szóltak így.
Nzinga nemcsak harcos és diplomata volt,
hanem egy kisfiú anyja is.
Túlságosan odavagy érte.
Tudom.
Nem említetted a tanács gyűlését.
Mit mondjak?
Egymás ellen harcolnak a portugálok helyett.
- Mbande és Kiluanje? - Ki más?
Csak hozzá vannak szokva a harchoz. Könnyen jön nekik.
A portugálok másfajta tüzek.
Ezt a tüzet gyorsan meg kell szoknunk.
Mielőtt felemészt minket.
Ehelyett veszélybe sodorjuk apánkat, és miért?
Egy haszontalan soba miatt, aki inkább a portugálokkal szövetkezik?
Azt mondom, hadd csinálja!
Csak idő kérdése, és a portugálok megszabadulnak tőle.
Megharapott!
Kambu Funji és Nzinga középső lánytestvére.
Érezhető volt, hogy határozottan támogatja a testvérét.
Végzett.
Add ide!
Hozd vissza!
Egy óra múlva.
Kambu!
A státuszából adódóan Nzinga maga köré gyűjthetett egy csapat ágyast,
akiket ő választott ki.
Afrikában vannak olyan kultúrák, ahol a nőknek több partnerük is lehet.
Nzinga kedvenc ágyasa Kia Ituxi.
Kia Ituxi a gyermeke apja.
Nagyon különleges a kapcsolatuk.
És Nzinga élete javarészt elég jó.
Nzinga apjának azt mondták, hogy az egyik soba fellázadt ellene.
Elhatározza, hogy odamegy, és megmutatja, milyen erős.
Hadd menjek veled!
Pont ott vagy, ahol lenned kell.
Igazad van, tudod?
A portugálok minket rágcsálnak,
a bőrünket csipegetik, míg a csontunkig nem hatolnak.
És azt is el fogják venni.
Mintha sosem léteztünk volna.
Erre nem kerül sor.
Te mit tennél a helyemben?
Egyesíteném a királyságot.
Minden erőnkkel visszahajtanám a portugálokat oda, ahonnan jöttek, és...
És? Beszélj őszintén, lányom!
És ma nem mennék csatába.
Mintha lenne választásom.
Nem ismered a férfiúi büszkeséget.
De lehet, hogy te vagy Ndongo egyetlen reménye.
Ha nő ül a trónon...
lehet, hogy kevesebb vér folyik.
Víz.
Sosem viszel eleget.
Egyik szemed a fivéreiden, a másik a húgaidon legyen!
Bárcsak vele tarthatnál, igaz?
Igen.
- Te is, nem? - Nem.
Téged szeret az oldalán tudni, nem engem.
Királyom?
Királyom, hol vagy?
Ngola?
Valószínű, hogy az egyik embere azért választotta le a királyt a hadseregétől,
hogy megölje őt a sobák nevében, akik ellene voltak.
Ne!
Most, hogy Nzinga apja meghalt, ki fog uralkodni?
Nézzétek, mit tettek a királyotokkal!
Kiben bízhatnánk, ha már a saját embereinkben sem?
Úgy tűnik, a veszély nem a csatamezőn volt, ahogy mondtad, testvér,
hanem az otthonunkban!
Tendala!
Hol a tábornok?
- Nem tért vissza. - Akkor hozzátok ide!
Napnyugtára a lábam előtt heverjenek azok, akik ezért felelősek!
Nem, testvér!
Micsoda?
Mostanra már a gazdáiknál lehetnek.
Hagyd őket!
Hadd érezzék magukat biztonságban,
házasodjanak csak,
háljanak, szaporodjanak!
És aztán...
mikor azt hiszik, győztek, és az ősök elrendelik,
megkeressük őket, és megöljük őket.
Kiirtjuk az egész életüket,
amíg a vérvonaluk el nem tűnik!
Tendala, adj hírt apám haláláról, és hívd össze a tanácsot!
Tudod, hogy nincs itt.
Hiszen az ősökkel van.
Miért mondtad neki, hogy a nap úgy ér véget, hogy a trónon ül?
Még mindig a trónon ül, nem?
Tudod, hogy értem.
„Csak egy bolond hiszi, hogy túlélheti a halált.”
Ezek apád szavai.
Megértette, mire gondoltak az ősök.
Mindig értette a szavak mögötti jelentést.
Ndongo reménységének nevezett.
Mire gondolhatott?
Jaj, gyermekem!
Ne tégy úgy, mintha nem tudnád!
Túl közel álltál hozzá, hogy ne tudd.
Egy dolog tudni.
És más meggyőzni másokat.
Nzinga összeomlott,
mint bárki, aki elveszti az apját.
De itt nem csak az apjáról van szó, hanem a királyról is.
Sok mindent megkérdőjelezett,
és Mbande az, aki azt hiszi, ő a jogos örökös.
De mivel nem a volt ngola főfeleségének a fia volt,
kevésbé volt jogos a trón iránti igénye.
Nincs egyértelmű utódlási sorrend.
Ezért egy sor politikai merényletet rendel el,
hogy megszabaduljon a riválisaitól.
Kiluanje fia...
és az összes sarja.
Nem fenyegethetik trónomat.
Kifelé! Tudod, hol vagy?
Nzinga fiát, aki egy csecsemő volt, Mbande meggyilkolta,
mert a gyerek veszélyt jelentett a hatalmára nézve.
Azt tettem, amit kellett.
Akkor miért hívattál?
Mert bizonytalan vagyok.
Miben?
A trónban?
Vagy amit tettél, hogy megszerezd?
Nem menthetlek fel a döntésed alól. A te döntésed volt.
De jól figyelj!
Mit sem ér a stabil trón stabil király nélkül.
Úgyhogy állj a sarkadra!
Ez fontos pillanat volt Mbandénak,
mert biztosítani akarta a helyét a trónon.
Ha király vagy, már nem egy hétköznapi ember vagy,
akinek követnie kell a társadalmi normákat.
Azzal, hogy megöli a potenciális ellenfeleit,
már királyként viselkedik.
Hol vagyok?
Nzinga.
Mbande nem öli meg Nzingát és a húgait.
Nzinga népszerű volt.
Talán úgy érezte, megszabadulhat a lehetséges örökösöktől,
de Nzingából politikai előnyt is kovácsolhat magának.
Hol a fiam?
Mbande!
Hozzátok... ide... a fejszémet!
Fogd le!
Igyál!
Ez majd megnyugtat.
Nem, nekem...
Muszáj...
A fiam!
Maradj nyugton! Minden úgy van, ahogy az ősök akarják.
Nem!
Az nem lehet!
A fiam. A kisbabám.
Nem jelentett veszélyt.
Mbande félt attól a férfitól, aki a babád lehetett volna.
Az ősök is félnek?
Kinek az oldalán állsz?
Nem védem őt.
Ndongóra gondolok, ahogy neked is ezt kéne.
Sajnálom.
Akkor elmegyek.
Nem maradhatok itt.
Azt nem lehet.
A királyi ház sarja vagy.
Nem mehetsz el anélkül, hogy megkérdeznéd az ősöket.
Akkor mondd meg, mit csináljak ezzel a fájdalommal!
Mondd meg!
Mit tegyek?
Mi lesz, ha megölnek?
Mert...
te vagy Ndongo reménye.
Mbande nem tudja, de apád és az őseink igen.
És semmi sem történik az akaratuk nélkül.
Tarts ki, lányom,
és bízz abban, hogy ez mind az őseink tervének része!
Az ősök túl sokat kérnek.
Lehet.
Ne feledd, nem ahhoz kell hűnek lenned, aki a trónon ül...
hanem Ndongo népéhez, és magához a trónhoz.
Bírd ki ezt, és bárki lehet belőled!
Mbande uralmának első hat hónapjában
a portugálok egyre többször támadnak a népére.
Nézzük ezt a két térképet!
Ez az arány...
A portugáloknak új vezetőik vannak.
És egyre több területet foglalnak el,
egyre mélyebben hatolnak Afrika belsejébe.
Lényegében Mbande nem képes olyan katonai és politikai szövetségeket kialakítani,
amelyek a portugál agresszió megfékezéséhez kellenek.
Mesélj Mbandéról!
Átlagosan évente 15 000 rabszolgával számolunk Ndongóból.
Pár százat vesztünk a helyi rabszolgapiacok elleni támadások miatt.
A portugálok Mbande még több emberének elfogásához
harci katonákat fogadnak fel,
akiket imbangalának neveznek.
Az imbangalák zsoldos katonák voltak.
Tulajdonképpen fogadott harcosok voltak,
akik híresek voltak arról, hogy ádáz harcosok.
Az imbangala vezetők közül Kasanje volt a legbefolyásosabb.
A portugálokkal szövetkezett.
Az emberek féltek tőlük, de tisztelték is őket.
Mindenki az imbangalákat akarta, hogy az ő oldalukon álljanak,
mert tudták, ha ők ott vannak,
akkor talán van esélyük.
Nzinga elvesztette az apját a gyerekével együtt.
Ezért emberileg nagyon összeomlott.
De attól még hercegnő volt.
Még mindig az ősök megtestesülése volt.
Szóval...
félre kellett tennie a haragot,
amit a fia gyilkosa ellen érzett.
Hívattál.
Hiányoztál egy újabb gyűlésről.
Bocsáss meg, királyom!
Mutasd meg neki!
Ez maradt a felderítőinkből.
Kasanje.
A Szellem a Ködben.
Hogy töri át Kasanje folyton a vonalainkat?
Küldjetek katonákat, és hozzátok ide!
A maradék katonái mind Kabasát őrzik.
Akkor küldd oda őket!
Nem engedhetik be Kabasába!
Nem veszítek többet, mint amennyit apám vesztett!
Ha elveszted Kabasát,
többet veszítesz, mint apánk valaha!
Nem lenne bölcs az utolsó védelmi vonaladat is kockáztatni.
És mit javasolsz, mit tegyünk?
Nzinga!
- Használj imbangala harcosokat! - Mi?
Nem adom át Ndongo jövőjét azoknak az árulóknak a kezébe.
Az árulók megosztottak.
Használd ki!
Ki küzdhetne meg jobban egy Kasanje-féle harcossal,
mint egy másik imbangala?
Az imbangalák valójában különböző csoportokból álltak,
nem ugyanaz volt a vezetőjük.
Az imbangalák vezetői senkinek sem fogadtak hűséget.
Egymással is megküzdöttek, ha megfizették az árát.
És hogy akarod megszelídíteni őket?
Sehogy.
Felfegyverezzük őket, szabadon engedjük őket, és időt nyerünk.
És ha szembeszállnak velünk? Elküldenek a rabszolgatartókhoz?
- Nem fognak. - Biztos vagy benne?
Van más választásunk?
Küldj engem! Magam győzöm meg őket.
Nem, túl kockázatos.
A Kabasában maradt összes emberünket
bevetjük a portugálok és Kasanje ellen!
- Miért? - A döntésem végleges...
A fiamra gondoltam.
Miért?
Ha megkérsz, elvittem volna innen.
Hogy ne érezd magad fenyegetve.
Hogy ne kelljen többé látnod.
Miért nem kérdeztél meg, Mbande?
Miért vetted el
az egyetlen dolgot, ami fontos volt nekem?
A király azt teszi, amit tennie kell.
Jobb, ha elmegyek az imbangalákhoz.
Ha maradok...
olyat teszek a királlyal, amivel feldühítem az ősöket.
De megtiltotta, hogy elmenj.
Nem félek tőle.
Nem ölhet meg kétszer.
Nem fogja megérteni.
Hallom, elmész. Hová?
Az imbangalákhoz.
És ha a rabszolgatartókhoz kerülsz?
Vállalom a kockázatot.
Ha ezzel mindnyájunkat megmenthetem attól,
hogy megöljön Mbande portugálos ostobasága.
Akkor menjen Mbande, ő tehet erről! Ő a király!
Nem! Jobb neki itt.
Rendben, akkor veled megyek.
Itt kell maradnod,
hogy mindketten szemmel tarthassátok Mbandét.
Ígérjétek meg, hogy vigyáztok egymásra, amíg visszatérek!
Ígérd meg, hogy visszajössz!
Kérlek, térj vissza épségben!
Szeretlek titeket.
Nzinga szembeszáll a bátyjával, és szövetséget köt
egy imbangala vezetővel, Kasával.
Tényleg önállóan cselekszik.
Te lehetsz Ndongo egyetlen reménye.
KELET-NDONGO, IMBANGALA TERÜLET
Nzinga nagy kockázatot vállalt az imbangalák felkeresésével.
Állandó mozgásban voltak,
településeket fosztogattak, és mindenkit megöltek, aki az útjukba került.
Imbangalák jártak itt. Elő a fegyverekkel!
Óvatosan!
Bízol bennük?
Nem.
De jobban, mint a portugálokban.
Hátulról vágták le.
Becstelenség.
- A háború a becsületről szól. - Nem. A halálról.
Ne legyenek téveszméid, Ndambi!
Nézz körül!
Réges-rég kihalt a becsület ezeken a harcmezőkön.
Mindenki, mögém!
Imbangala!
Nézzenek oda!
Egy nő.
Ki vagy?
Csalódtam benned.
Így fogadod a vendégeket a földeden?
A vendégek ajándékot hoznak. Te?
Egy fejszét hoztál.
Te harcosokat hoztál.
Igen.
Engedd el a harcosomat!
Tedd el a fejszét, és kapsz egy tőrt, hogy azzal játssz.
Ha ragaszkodsz hozzá.
Még be sem mutatkoztál.
Nzinga!
Ndongo hercegnője, Mbande ngola király húga.
Te pedig biztos Kasa vagy.
Az imbangala vezér, Kasa fiatalabb, mint Nzinga, de van katonai tudása.
És van egy csomó harcosa,
akik szerinte igazán hasznosak lesznek számára.
Van egy javaslatom számodra.
Fogd a néped, és menjetek el, hercegnő!
- Most! - Anélkül nem, amiért jöttem.
És mi az, amiért jöttél?
A harcosaidért. Kasanje ellen...
és a portugálok ellen.
Ez minden?
Halljam!
Mit hoztál cserébe a nagy kérésért?
- Semmit. - Semmit?
Semmit?
Miért segítenék ingyen?
Mert nincs vesztenivalóm,
és emiatt elég veszélyes vagyok.
Innen nem látszol túl veszélyesnek, Nzinga, Ndgongo hercegnője.
Tényleg?
Készen állsz tárgyalni?
Vagy még mindig azt akarod, hogy a tőröddel játsszak?
A feliratot fordította: ABD Productions